Myndighederne har godkendt Microsofts køb af Activision Blizzard

Nu er der ikke længere noget, der kan forhindre Microsoft i at opkøbe Activision Blizzard. De engelske konkurrencemyndigheder har netop godkendt købet. Redmond-giganten betaler svimlende 460 milliarder kroner for overtagelsen.

Godkendelsen kommer i kølvandet på, at aftalen er ændret, så cloud-gaming af Activision Blizzards spil sælges fra. De rettigheder overføres til Ubisoft.

“CMA har besluttet at give Microsoft Corporation (Microsoft) samtykke til at erhverve Activision Blizzard, Inc. (Activision) (parterne) med undtagelse af Activisions cloud-streamingrettigheder uden for Det Europæiske Økonomiske Samarbejdsområde (EØS) (Fusionen) på betingelse af, at salget af Activisions cloud-streaming-rettigheder afsluttes inden gennemførelsen af Fusionen,” lyder det i en erklæring fra CMA.

We’ve cleared the new deal for Microsoft to buy Activision without cloud gaming rights.

In August, Microsoft made a concession that would see Ubisoft, instead of Microsoft, buy Activision’s cloud gaming rights.

Read more: https://t.co/Z4scLEJFy0

1/2 pic.twitter.com/gmqwZsOOFi
— Competition & Markets Authority (@CMAgovUK) October 13, 2023

Microsofts næstformand og præsident Brad Smith siger, at virksomheden hilser CMA’s beslutning velkommen.

“Vi har nu krydset den endelige regulatoriske hindring for at lukke dette opkøb, som vi tror vil gavne spillere og spilindustrien verden over,” siger Smith i en besked på X.

Købet gør med ét slag Microsoft til den tredjestørste spiludgiver, målt på omsætning, efter Tencent og Sony. De 460 milliarder er det hidtil højeste beløb, Microsoft nogen sinde har betalt for et andet firma; den tidligere rekord var på knapt 168 milliarder. Det var, hvad de måtte betale for netværket LinkedIn i 2016.

Medarbejderne hos Activision Blizzard er blevet informeret om udviklingen.

Myndighederne har godkendt Microsofts køb af Activision Blizzard